Blindern
Store norske leksikon,Geografi,Norges geografi,Oslo
Blindern er et villastrøk og universitetsområde i Oslo, beliggende i Nordre Aker bydel, vest for Ullevål. Det har navn etter gården Blindern, som siden 2000 er embetsbolig for biskopen i Oslo. Blindern har villabebyggelse fra 1920-årene (Blindern Hageby) og har hatt forstadsbaneforbindelse (Sognsvannsbanen) siden 1934.
Reisingen av universitetsanlegget på Blindern tok til i 1929, se Universitetet i Oslo. Det første anlegget ble åpnet i 1936, men den store utbyggingen av universitetsområdet kom først i 1960-årene. Blindern studenterhjem ble bygd i 1923–1925.Meteorologisk institutt har sitt hovedkvarter her. På 2000-tallet var det også en stor utbygging i Forskningsparken på nordsiden og vestsiden av Sognsvannsbanen. Kart  Les mer i Store norske leksikon Oslo Litteratur For eiendommen og slekten Blindern, se Axel Faye: Utvalgte slekter, Oslo, desember 1998.